ಈಶಾನ್ಯ ರಾಜ್ಯಗಳಲ್ಲಿ 5 ಭಾರಿ ಭೂಕಂಪನ ಗುವಾಹಟಿ,ಜೂ.19ಕಳೆದ 24 ಗಂಟೆಗಳಲ್ಲಿ ಈಶಾನ್ಯ ರಾಜ್ಯಗಳಲ್ಲಿ ಸತತ ಭೂ ಕಂಪನಗಳು ಸಂಭವಿಸಿವೆ. ಇಂದು ಮುಂಜಾನೆ ಅಸ್ಸಾಂನಲ್ಲಿ ಐದನೇ ಕಂಪನ ಸಂಭವಿಸಿದ್ದು ರಿಕ್ಟರ್ ಮಾಪನದಲ್ಲಿ ಕಂಪನದ ತೀವ್ರತೆ 4.2 ಮ್ಯಾಗ್ನಿಟ್ಯೂಡ್ನಷ್ಟು ದಾಖಲಾಗಿತ್ತು ಎಂದು ತಜ್ಞರು ತಿಳಿಸಿದ್ದಾರೆ. ನಿನ್ನೆ ಅಸ್ಸಾಮ್ ಮತ್ತು ಮೇಘಾಲಯಗಳಲ್ಲಿ ಮೂರು ಭಾರಿ ಭೂ ಕಂಪನವಾಗಿತ್ತು. ಇದೀಗ ಮತ್ತೆ ಎರಡು ಕಂಪನಗಳಾಗಿರುವುದರಿಂದ ಈಶಾನ್ಯ ಭಾಗದ ಜನ ಬೆಚ್ಚಿ ಬಿದ್ದಿದ್ದಾರೆ. ಇಂದು ಮುಂಜಾನೆ ಒಂದು ಗಂಟೆ ಸುಮಾರಿಗೆ ಮೊದಲ ಕಂಪನವಾಗಿದ್ದು, ಅಸ್ಸಾಂನಲ್ಲಿ ಮತ್ತೊಂದು ಕಂಪನವಾಗಿದೆ. ಸತತ ಭೂಕಂಪನದಿಂದ ಯಾವುದೇ ಪ್ರಾಣಾಪಾಯ ಸಂಭವಿಸಿರುವ ಬಗ್ಗೆ ವರದಿಯಾಗಿಲ್ಲ.